Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2020/C 69/09)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1).

OBVESTILO O ODOBRITVI STANDARDNE SPREMEMBE

„RUEDA“

Referenčna številka: PDO-ES-A0889-AM03

Datum obvestila: 2. december 2019

OPIS ODOBRENIH SPREMEMB IN RAZLOGI ZANJE

1. Sprememba fizikalno-kemijskih lastnosti vin (točka 2(a) specifikacije proizvoda in točka 1.4 enotnega dokumenta)

Opis in razlogi

Zaradi novih trendov pri proizvodnji vin, ki so posledica razpoložljivosti zanesljivejših tehnologij ter povečanja povprečnih temperatur, ki jih povzročajo podnebne spremembe, je treba prilagoditi fizikalno-kemijske parametre, kot so delež skupnega alkohola, najmanjši delež dejanskega alkohola in vsebnost reducirajočih sladkorjev, ter obenem tudi prilagoditi različne vrste proizvodnje novim zahtevam na trgu. Ker imajo sorte vinske trte te regije odlično vsebnost kisline, lahko ohranijo pravo ravnotežje med kislinami, alkoholom in sladkorjem, poleg tega pa se lahko ohranijo in izboljšajo tudi organoleptične lastnosti vin.

Vrsta spremembe: OBIČAJNA (s spremembo enotnega dokumenta).

Ta sprememba, s katero se prilagodijo fizikalno-kemijske lastnosti, ne pomeni bistvene spremembe zaščitenega proizvoda, saj ta ohranja lastnosti in profil, ki so opisani v točki o povezavi ter so rezultat medsebojnega delovanja naravnih in človeških dejavnikov. Ta sprememba se torej ne šteje za eno od vrst sprememb iz točke 14(1) Delegirane uredbe (EU) 2019/33.

2. Sprememba organoleptičnih lastnosti vin (točka 2(b) specifikacije proizvoda in točka 1.4 enotnega dokumenta)

Opis in razlogi

Consejo regulador (Regulativni svet) je v okviru svojih nalog certificiranja (Consejo regulador je v postopku akreditacije) uvedel standard UNE-EN-ISO 17065, v skladu s katerim je treba spremeniti organoleptični opis zaščitenih vin, da bi se lahko njihove lastnosti povezale z deskriptorji, ki jih je mogoče oceniti z uporabo senzoričnega seznama, usklajenega z načeli standarda UNE-EN-ISO 17025.

Vrsta spremembe: OBIČAJNA (s spremembo enotnega dokumenta).

Namen te spremembe, s katero se prilagodijo fizikalno-kemijske lastnosti, je omogočiti boljše preverjanje teh lastnosti s senzorično analizo. Ne gre za bistveno spremembo proizvoda, saj slednji ohranja lastnosti in profil, ki so opisani v točki o povezavi ter so rezultat medsebojnega delovanja naravnih in človeških dejavnikov. Ta sprememba se torej ne šteje za eno od vrst sprememb iz točke 14(1) Delegirane uredbe (EU) 2019/33.

3. Uvedba vin „pálidos“ v kategorijo likerskih vin (točka 2 specifikacije proizvoda in točka 1.4 enotnega dokumenta)

Opis in razlogi

V specifikacijo proizvoda so bila v kategorijo likerskih vin vključena vina, tradicionalno opredeljena kot „pálidos“ (bleda vina), čeprav je to zgodovinsko ime izginilo. Tako so bili ponovno uvedeni proizvodi z ZOP „Rueda“, ki jih vinogradniki nikoli niso nehali pridelovati.

Vrsta spremembe: OBIČAJNA (s spremembo enotnega dokumenta).

Ta sprememba ne pomeni vključitve, izbrisa ali spremembe kategorije vin, saj so vina „pálidos“ tudi likerska vina (kategorija 3 v delu II Priloge VII Uredbe (UE) št. 1308/2013), ki so v veljavni specifikaciji proizvoda že upoštevana.

Ta sprememba se torej ne šteje za eno od vrst sprememb iz točke 14(1) Delegirane uredbe (EU) 2019/33.

4. Zmanjšanje gostote zasaditve ter izbris zahteve glede oblike in sistema zasaditve (točka 3(a) specifikacije proizvoda in točka 1.5 enotnega dokumenta)

Opis in razlogi

Najmanjša gostota zasaditve je 1 100 trsov na hektar za nasade, zasajene od leta 2019. Črtani sta tudi zahtevi glede oblike trsa in sistema zasaditve. Izkušnje preteklih let so pokazale, da je mogoče s sodobnimi vinogradniškimi tehnikami pridobiti kakovostne surovine, ne da bi bilo treba ohranjati navedene zahteve.

Vrsta spremembe: OBIČAJNA (s spremembo enotnega dokumenta).

S to spremembo se pridelovalne prakse le prilagodijo sodobnim vinogradniškim tehnikam. V ničemer ne spreminjajo lastnosti končnega proizvoda. Ta sprememba se torej ne šteje za eno od vrst sprememb iz točke 14(1) Delegirane uredbe (EU) 2019/33.

5. Pogoji pridelave vina (posebni enološki postopki) (točka 3(b)(1) specifikacije proizvoda in točka 1.5 enotnega dokumenta)

Opis in razlogi

S to spremembo se le posodablja besedilo pogojev pridelave z odpravljanjem točk, ki v ničemer ne prispevajo k lastnostnim proizvoda in vključujejo dvoumne pojme, ki jih je težko nadzorovati (na primer „skrbno“, „v odličnem stanju“ itd.). Izkazalo se je, da je ta revizija potrebna zaradi prilagoditve besedila specifikacije proizvoda merilom standarda UNE-EN-ISO 17065, ki je v postopku akreditacije, h kateri se je zavezal Consejo Regulador, saj teh točk ni mogoče certificirati.

Poleg tega je črtana zadnja točka (6). Ta točka, ki je glede na sodobno tehnologijo zastarela, je vsebovala sklic na uporabo posod, ki preprečujejo kontaminacijo vina, in obveznost pokrivanja teh posod z epoksi smolo.

Vrsta spremembe: OBIČAJNA (s spremembo enotnega dokumenta).

Gre za preprosto prilagoditev sedanjim postopkom, ki v ničemer ne spreminja lastnosti končnega proizvoda. Ta sprememba se torej ne šteje za eno od vrst sprememb iz točke 14(1) Delegirane uredbe (EU) 2019/33.

6. Pogoji staranja za uvedbo pogojev obdelave vin „pálidos“ (točka 3(b)(2) specifikacije proizvoda in točka 1.5 enotnega dokumenta)

Opis in razlogi

Predlagano je, da se točka 3(b)(2) „Posebni enološki postopki: pogoji staranja“ spremeni, da bi se vanjo vključili posebni pogoji staranja za vina „pálidos“. Prej je bilo uporabljeno splošnejše besedilo. Odslej velja, da je bolj praktično določiti posebnosti staranja vrst „pálido“ (bledo vino) in „dorado“ (zlato vino).

Vrsta spremembe: OBIČAJNA (s spremembo enotnega dokumenta).

Zdelo se je primerno, da se ob uvedbi vin „pálidos“ v kategorijo likerskih vin uporablja posebno besedilo za vina „dorados“ in „pálidos“, obenem pa za vsak primer opredelijo pogoji staranja, ki so bistveni za obdelavo teh vin. Ta sprememba se torej ne šteje za eno od vrst sprememb iz točke 14(1) Delegirane uredbe (EU) 2019/33.

7. Omejitve, ki veljajo za proizvodnjo vin (točka 3(c) specifikacije proizvoda in točka 1.5 enotnega dokumenta)

Opis in razlogi

Spremeniti je bilo treba najmanjše deleže sort vinske trte v različnih vrstah vina, da bi jih prilagodili novih tehnologijam proizvodnje in okusom na trgu. Vendar se s to prilagoditvijo sestavin sort vinske trte ne spreminjajo bistvene lastnosti zaščitenih vin.

OBIČAJNA (s spremembo enotnega dokumenta).

S temi spremembami se, kot je pojasnjeno v zgornjem opisu, ne spreminjajo osnovne lastnosti vin z ZOP „Rueda“, ki so rezultat medsebojnega delovanja naravnih in človeških dejavnikov. Povezava ni razveljavljena, zato se ta sprememba ne šteje za eno od vrst sprememb iz točke 14(1) Delegirane uredbe (EU) 2019/33.

8. Nove sorte vinske trte: sauvignon blanc kot glavna sorta vinske trte in vključitev sort Chardonnay, viognier in Syrah. Največji donosi za te sorte vinske trte (točki 5 in 6 specifikacije proizvoda ter točki 4(e) in 6 enotnega dokumenta)

Opis in razlogi

Kot glavna sorta vinske trte je vključena sorta sauvignon blanc, ki je bila zasajena v 70. letih 20. stoletja in se zdaj razprostira na 1 195 hektarjih območja proizvodnje ZOP „Rueda“. Ta sorta vinske trte, ki omogoča proizvodnjo sortnih vin priznane kakovosti, v katerih se odlično izražajo posebne značilnosti območja proizvodnje, se je na to regijo zelo dobro prilagodila.

Poleg tega so uvedene nove sekundarne sorte vinske trte, in sicer dve beli (chardonnay in viognier) ter ena rdeča (syrah). To grozdje, ki je na območju ZOP prisotno že vrsto let, dosega odlične rezultate in je odlično sprejeto. Iz njega se lahko pridelujejo tudi vina, ki ohranjajo posebnosti vin z ZOP.

Zaradi uvedbe največjih donosov teh dveh sort na hektar je posledično spremenjena tudi točka 5 specifikacije proizvoda.

Vrsta spremembe: OBIČAJNA (s spremembo enotnega dokumenta).

Z uvedbo teh sort vinske trte se ne spreminjajo bistveno lastnosti končnega proizvoda. Iz že prej dovoljene sorte sauvignon blanc so se proizvajala sortna vina. S spremembo razvrstitve se le priznava obseg zasaditve te sorte. Z uvedbo preostalih treh sort vinske trte kot stranskih sort se ne spreminjajo končne lastnosti proizvoda. Povezave na podlagi navedenega nikakor ni mogoče šteti za razveljavljeno, zato se ta sprememba se ne šteje za eno od vrst sprememb iz točke 14(1) Delegirane uredbe (EU) 2019/33.

9. Manjše spremembe pri opredelitvi povezave (točka 7 specifikacije proizvoda)

Opis in razlogi

Ker je bila na podlagi sodne odločbe na območje proizvodnje ZOP „Rueda“ vključena občina Orbita (Ávila), je najvišja nadmorska višina na tem območju zdaj 870 metrov.

Gre za enkratno spremembo, ki ne vpliva na povezavo.

V besedilo te točke so bile zaradi pojasnitve nekaterih pojmov ali boljšega razumevanja predlaganih sprememb prav tako uvedene manjše spremembe, ki nikakor ne spreminjajo povezave.

Vrsta spremembe: OBIČAJNA (brez spremembe enotnega dokumenta).

Te manjše spremembe ne vplivajo na vzročno zvezo ali povzetek v enotnem dokumentu. Ta sprememba se torej ne šteje za eno od vrst sprememb iz točke 14(1) Delegirane uredbe (EU) 2019/33.

10. Spremembe, ki se nanašajo na izjeme donosa pri stiskanju (točka 8(b)(1) specifikacije proizvoda)

Opis in razlogi

Izkušnje kažejo, da ima vsako vinsko leto svoje posebnosti in da na rastlino vplivajo različni naravni dejavniki (temperature, padavine, pojavi, kot je zmrzal, škodljivci in bolezni itd.), ki se odražajo v količini in kakovosti grozdja.

Zato se je zdelo potrebno, da se v določenih letih in glede na lego ZOP vključi možnost zmanjšanja donosa pri stiskanju v višini do dveh odstotnih točk. To zmanjšanje je istočasno povezano z zmanjšanjem največjega donosa grozdja na hektar, saj se lahko pogoji glede kakovosti grozdja, kot je pojasnjeno zgoraj, spreminjajo glede na podnebne razmere in druge dejavnike, ki lahko sčasoma vplivajo na kakovost zaščitenega proizvoda.

Vrsta spremembe: OBIČAJNA (BREZ spremembe enotnega dokumenta).

Vzpostavi se stalno orodje za nadzor nad kakovostjo končnega proizvoda. Ne le da to orodje ne spreminja lastnosti zaščitenega proizvoda, temveč zagotavlja vsakoletni nastanek teh lastnosti. Ta sprememba se torej ne šteje za eno od vrst sprememb iz točke 14(1) Delegirane uredbe (EU) 2019/33.

11. Razširitev utemeljitve pakiranja na razmejenem območju (točka 8(b)(2) specifikacije proizvoda in točka 1.9 enotnega dokumenta)

Opis in razlogi

Točka 8(b)(2) specifikacije proizvoda je spremenjena zaradi utemeljitve dejstva, da poteka pakiranje (stekleničenje) na razmejenem območju v skladu s členom 4(2) nove delegirane uredbe (EU) 2019/33.

Vrsta spremembe: OBIČAJNA (S spremembo enotnega dokumenta).

Ta praksa, ki je bila že obvezna, torej ne pomeni dodajanja nadaljnjih omejitev glede trženja. Gre zgolj za preoblikovanje, cilj pa je prilagoditev veljavnim predpisom. Ta sprememba se torej ne šteje za eno od vrst sprememb iz točke 14(1) Delegirane uredbe (EU) 2019/33.

12. Sprememba točke 8(b)(3) o označevanju. vključitev navedbe „vino de pueblo“, povezane z manjšo geografsko enoto (točka 8(b)(3) specifikacije proizvoda in točka 1.9 enotnega dokumenta)

Opis in razlogi

Pristojni organ je nedavno zakonsko uredil navedbe, povezane z uporabo manjše geografske enote, med katerimi je navedba „Vino de pueblo“, za vina, v katerih je najmanj 85 % grozdja, iz katerega so pridelana, s parcel, ki ležijo v občini ali manjši lokalni enoti. To spremembo utemeljuje dejstvo, da potrošnik potrebuje čedalje več informacij glede posebnega porekla izdelka v okviru občin in krajev, ki sestavljajo ZOP.

V skladu z določbami člena 55(2) Delegirane uredbe (EU) 2019/33 je treba na etiketi pri sklicevanju na ime manjše geografske enote v specifikaciji proizvoda in enotnem dokumentu opredeliti zadevno enoto.

Poleg tega je ta sprememba omogočila preoblikovanje celotne točke 8(b)(3), tako da se na etiketi razlikuje med obveznimi in neobveznimi navedbami. Dodana ni bila nobena nova zahteva, pač pa je bila celotna točka zgolj preoblikovana zaradi boljšega razumevanja.

Vrsta spremembe: OBIČAJNA (S spremembo enotnega dokumenta).

S temi neobveznimi navedbami na etiketi se povečuje število informacij, ki se zagotovijo potrošniku glede porekla in načina obdelave proizvoda, ter nikakor ne pomenijo kakršne koli omejitve pri trženju. Ta sprememba se torej ne šteje za eno od vrst sprememb iz točke 14(1) Delegirane uredbe (EU) 2019/33.

13. Prilagoditev predpisom, ki se nanašajo na preverjanje skladnosti s specifikacijo proizvoda (točka 9 specifikacije proizvoda)

Opis in razlogi

Prilagoditev določbam Uredbe (EU) št. 1306/2013 Evropskega parlamenta in Sveta z dne 17. decembra 2013 in Izvedbene uredbe Komisije (EU) 2019/34 z dne 17. oktobra 2018, zlasti člena 19 te uredbe, ki določa postopke za letno preverjanje, ki ga mora izvesti pristojni organ ali kontrolni organ, da preveri skladnost s specifikacijo proizvoda. Ta sprememba prispeva tudi k posodobitvi specifikacije proizvoda, ki je bila potrebna, da se izpolnijo merila standarda UNE-EN-ISO 17065.

Vrsta spremembe: OBIČAJNA (BREZ spremembe enotnega dokumenta).

Ta sprememba se spada v nobeno od vrst sprememb iz točke 14(1) Delegirane uredbe (EU) 2019/33.

ENOTNI DOKUMENT

1. Ime za registracijo

Rueda

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

3. Likersko vino

5. Kakovostno peneče vino

4. Opis vin

BELO VINO

Videz: čiste, bledo rumene do slamnato rumene barve z zlatimi ali zelenkastimi odtenki.

Vonj: izrazit, zmerno intenziven s prevladujočimi primarnimi sadnimi in/ali cvetličnimi in/ali travnatimi aromami.

Okus: izrazit, svež in srednje do zelo intenziven.

Pri belih vinih, ki vrejo ali se starajo v sodih, so organoleptične lastnosti prilagojene načinu pridelave. Kar zadeva videz, so lahko barve intenzivnejše (srednje do zelo intenzivne). Za vonj so značilne arome, ki nastanejo zaradi hranjenja v sodu. Okus je intenziven z dobrim taninskim ravnotežjem in s pookusom, ki spominja na terciarne arome.

* Pri mejnih vrednostih, ki niso navedene, je treba upoštevati veljavno zakonodajo.

Najvišja vsebnost hlapnih kislin. Pri belih vinih, ki vrejo in/ali se starajo v sodih, vsebnost hlapnih kislih ne sme preseči 1 g/l (izraženo kot ocetna kislina).

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 11 Najnižja vsebnost skupnih kislin 4,7 grama na liter (izraženo kot vinska kislina) Najvišja vsebnost hlapnih kislin (v miliekvivalentih na liter) 10,83 Najvišja vsebnost skupnega žveplovega dioksida (v miligramih na liter) 180

ENOLETNO RDEČE VINO

Videz: čiste, rubinasto rdeče do češnjevo rdeče barve z vijoličastimi odtenki.

Vonj: zmerno intenziven s prevladujočimi primarnimi aromami po črnem in/ali rdečem sadju.

Okus: izrazit in blag do zelo intenziven.

* Pri mejnih vrednostih, ki niso določene, je treba upoštevati veljavno zakonodajo.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 12 Najnižja vsebnost skupnih kislin 4 grama na liter (izraženo kot vinska kislina) Najvišja vsebnost hlapnih kislin (v miliekvivalentih na liter) 11,67 Najvišja vsebnost skupnega žveplovega dioksida (v miligramih na liter) 150

RDEČA VINA, STAREJŠA OD ENEGA LETA (STARANA V BARIKU)

Videz: čiste, rubinasto rdeče do češnjevo rdeče barve.

Vonj: srednje do zelo intenziven. V teh vinih se lahko razvijejo primarne, sekundarne (po kvasu in/ali pekarni) in terciarne arome, značilne za staranje v hrastovih sodih.

Okus: izrazit s pookusom, ki spominja na staranje v hrastovih sodih.

Najvišja vsebnost hlapnih kislin. znaša 13,33 meq/l do 10 vol. % alkohola in se lahko dvigne za 0,06 g/l za vsak odstotek alkohola nad 10 vol. %.

* Pri mejnih vrednostih, ki niso navedene, je treba upoštevati veljavno zakonodajo.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 12 Najnižja vsebnost skupnih kislin 4 grama na liter (izraženo kot vinska kislina) Najvišja vsebnost hlapnih kislin (v miliekvivalentih na liter) 13,33 Najvišja vsebnost skupnega žveplovega dioksida (v miligramih na liter) 150

LIKERSKO VINO – „Dorado“

Videz: čiste, zlato rumene do zlate barve.

Vonj: precej intenziven z obstojnimi sekundarnimi aromami (po pekarni, kvasu), ki jih spremljajo terciarne arome, ki jih prispeva les, kot so note po praženem in/ali prekajenem in/ali začimbne note in/ali note suhega sadja.

Okus: uravnotežen, glicerolen (in srednje do zelo intenziven) s pookusom, v katerem se čutijo note terciarnih arom (po suhem sadju in/ali praženem in/ali začimbah).

* Pri mejnih vrednostih, ki niso navedene, je treba upoštevati veljavno zakonodajo.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 15 Najnižja vsebnost skupnih kislin 4 grama na liter (izraženo kot vinska kislina) Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter) 150

LIKERSKO VINO – „Palido“

Videz: čiste, slamnato rumene do bledo zlate barve.

Vonj: precej intenziven, z obstojnimi sekundarnimi in terciarnimi aromami, ki nastanejo v fazi biološkega staranja (po mandljih in/ali krušnem kvasu in/ali začimbah).

Okus: uravnotežen, glicerolen s pookusom, ki spominja na značilne arome, nastale pri biološkem staranju.

* Pri mejnih vrednostih, ki niso navedene, je treba upoštevati veljavno zakonodajo.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 15 Najnižja vsebnost skupnih kislin 4 grama na liter (izraženo kot vinska kislina) Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter) 150

KAKOVOSTNA PENEČA VINA – belo vino in vino rosé

Videz: čiste barve, z drobnimi mehurčki in srednje do dolgo obstojno peno.

Vonj: prevladovanje primarnih (cvetličnih in/ali sadnih) in sekundarnih arom (po pekarni in/ali kvasu). Izrazit, srednje do zelo intenziven vonj.

Okus: uravnotežen in izrazit, z dobro spojenim ogljikovim dioksidom (mehurčki) in blagimi notami sekundarnih arom (po pekarni in zapečenem). Izrazit, blag do zelo intenziven okus.

* Pri mejnih vrednostih, ki niso navedene, je treba upoštevati veljavno zakonodajo.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 9,5 Najnižja vsebnost skupnih kislin 4,7 grama na liter (izraženo kot vinska kislina) Najvišja vsebnost hlapnih kislin (v miliekvivalentih na liter) 0,65 Najvišja vsebnost skupnega žveplovega dioksida (v miligramih na liter) 180

5. Enološki postopki

(a) Osnovni enološki postopki

Najmanjša gostota zasaditve za nove nasade

Pridelovalna praksa

Najmanjša gostota zasaditve vinogradov, zasajenih od leta 2019 in namenjenih pridobivanju grozdja za proizvodnjo vina z ZOP „Rueda“, je 1 100 trsov na hektar.

Pogoji za proizvodnjo – delež potencialnega alkohola

Posebni enološki postopek

Najmanjši delež potencialnega alkohola v grozdju na vinogradniških parcelah je 12 vol. % za rdeče sorte vinske trte in 10,5 vol. % za bele sorte vinske trte.

Na parcelah, namenjenih pridobivanju kakovostnih penečih vin, pa je dovoljen najmanjši delež potencialnega alkohola v grozdju v višini 9,5 vol. %. Te parcele z grozdjem se ne smejo uporabljati za pridelavo drugih sort vina.

Donos pri stiskanju

Posebni enološki postopek

Največji skupni donos pri stiskanju je 72 litrov na 100 kg grozdja.

Pogoji staranja

Posebni enološki postopek

1. Pri vinih z navedbo „FERMENTADO EN BARRICA“ (vreto v bariku) se za vrenje in donegovanje na drožeh uporabljajo hrastovi sodi.

2. Postopek staranja in oksidativnega staranja vina „dorado“ traja najmanj štiri leta, pri čemer ga je treba v hrastovih sodih hraniti najmanj zadnji dve leti pred trženjem.

3. Vino „pálido“, ki se pridobi z biološkim staranjem, je treba v hrastovih sodih hraniti najmanj zadnja tri leta pred trženjem.

Omejitve pri vinifikaciji

Belo vino je proizvedeno iz najmanj 50 % belih sort vinske trte, ki se štejejo kot glavne sorte vinske trte.

Kakovostno peneče vino je proizvedeno iz najmanj 75 % sort vinske trte, ki se štejejo kot glavne sorte vinske trte.

Vino „dorado“, suho likersko vino, je proizvedeno iz dovoljenih sort „Palomino Fino“ in/ali „Verdejo“.

Vino „pálido“, suho likersko vino, je proizvedeno iz dovoljenih sort „Palomino Fino“ in/ali „Verdejo“.

Vino rosé je proizvedeno iz najmanj 50 % dovoljenih rdečih sort vinske trte.

Rdeče vino je proizvedeno izključno iz dovoljenih rdečih sort vinske trte.

(b) Največji donosi

Verdejo, sauvignon blanc, chardonnay in viognier v obliki špalirja

10 000 kilogramov grozdja na hektar

Verdejo, sauvignon blanc, chardonnay in viognier v obliki špalirja

72 hektolitrov na hektar

Viura v obliki špalirja

12 000 kilogramov grozdja na hektar

Viura v obliki špalirja

86,40 hektolitra na hektar

Verdejo, sauvignon blanc, chardonnay in viognier na nizkem trsu (kotlasta oblika)

8 000 kilogramov grozdja na hektar

Verdejo, sauvignon blanc, chardonnay in viognier na nizkem trsu (kotlasta oblika)

57,60 hektolitra na hektar

Viura in palomino fino na nizkem trsu (kotlasta oblika)

10 000 kilogramov grozdja na hektar

Viura in palomino fino na nizkem trsu (kotlasta oblika)

72 hektolitrov na hektar

Rdeče sorte vinske trte

7 000 kilogramov grozdja na hektar

Rdeče sorte vinske trte

50,40 hektolitra na hektar

Peneča vina iz sort verdejo, sauvignon blanc, chardonnay in viognier v obliki špalirja

12 000 kilogramov grozdja na hektar

Peneča vina iz sort verdejo, sauvignon blanc, chardonnay in viognier v obliki špalirja

86,40 hektolitra na hektar

6. Razmejeno geografsko območje

1. Območje proizvodnje ZOP „Rueda“ leži na jugu province Valladolid, pri čemer se manjši del tega območja na zahodu razprostira proti provinci Segovija, na severu pa proti Avili. Območje proizvodnje sestavljajo naslednje občine:

provinca Valladolid:

Aguasal, Alaejos, Alcazarén, Almenara de Adaja, Ataquines, Bobadilla del Campo, Bocigas, Brahojos de Medina, Carpio del Campo, Castrejón, Castronuño, Cervillego de la Cruz, El Campillo, Fresno el Viejo, Fuente el Sol, Fuente Olmedo, Gomeznarro, Hornillos, La Seca, La Zarza, Lomoviejo, Llano de Olmedo, Matapozuelos, Medina del Campo, Mojados, Moraleja de las Panaderas, Muriel, Nava del Rey, Nueva Villa de las Torres, Olmedo, Pollos, Pozal de Gallinas, Pozaldez, Puras, Ramiro, Rodilana, Rubí de Bracamonte, Rueda, Salvador de Zapardiel, San Pablo de la Moraleja, San Vicente del Palacio, Serrada, Sieteiglesias de Trabancos, Tordesillas, Torrecilla de la Abadesa, Torrecilla de la Orden, Torrecilla del Valle, Valdestillas, Velascálvaro, Ventosa de la Cuesta, Villafranca del Duero, Villanueva del Duero in Villaverde de Medina;

provinca Avila:

Blasconuño de Matacabras, Madrigal de las Altas Torres, Órbita (katastrski poligoni 1, 2, 4 in 5) in Palacios de Goda (katastrski poligoni 14, 17, 18, 19 in 20);

provinca Segovia:

Aldeanueva del Codonal, Aldehuela del Codonal, Bernuy de Coca, Codorniz, Coca (poligon 7, ki ustreza okrožju Villagonzalo de Coca) Donhierro, Fuentes de Santa Cruz, Juarros de Voltoya, Montejo de Arévalo, Montuenga, Moraleja de Coca, Nava de la Asunción, Nieva, Rapariegos, San Cristóbal de la Vega, Santiuste de San Juan Bautista in Tolocirio.

2. Območje staranja vin, zaščitenih z ZOP „Rueda“, je popolnoma enako območju proizvodnje.

7. Glavne sorte vinske trte

VERDEJO

SAUVIGNON BLANC

TEMPRANILLO

8. Opis povezave

VINO

Celinsko sredozemsko podnebje (velike temperaturne razlike, mrzle in dolge zime, pozne zmrzali, vroča in suha poletja), tla (značilno skalnata ali kamnita tla, ki preprečujejo evapotranspiracijo in omogočajo zelo veliko osončenost) in avtohtona sorta vinske trte (verdejo) so bistveni, da ta vina pridobijo svojo značilno osebnost: sorta verdejo omogoča, da bela vina z območja proizvodnje izstopajo s svojo kislostjo, značilnim okusom in aromatičnim profilom. Rdeča vina so zaradi izjemno dobre zrelosti grozdja aromatična, uravnotežena in dobro strukturirana.

LIKERSKO VINO

Likerska vina, ki se v regiji proizvajajo že zelo dolgo, so polna in starana, proizvajajo se v podzemnih kleteh ter donegujejo v velikih sodih in posodah, da pridobijo barvo in arome, značilne za oksidativno staranje. Ta vina, pridobljena z oksidativnim staranjem, so zadnja ostalina tradicionalne proizvodnje regije in jih je treba ohranjati zaradi njihovega edinstvenega značaja in kakovosti.

KAKOVOSTNA PENEČA VINA

Vinogradniki iz te regije so zaradi edinstvenosti avtohtone sorte verdejo (izjemna kislost, aromatični profil in zelo značilen okus) začeli pridelovati peneča vina, s čimer so pridobili zelo kakovostna vina, katerih sortne lastnosti odlično dopolnjujejo lastnosti, pridobljene s tradicionalno metodo.

9. Bistveni dodatni pogoji (pakiranje, označevanje, ostale zahteve)

Zahteve glede pakiranja

Pravni okvir:

nacionalna zakonodaja.

Vrsta dodatnega pogoja:

pakiranje na razmejenem geografskem območju.

Opis pogoja:

Postopek obdelave vin zajema postopka stekleničenja in zorenja vin, tako da se lahko organoleptične in fizikalno-kemijske lastnosti iz te specifikacije proizvoda zagotovijo le, če vse dejavnosti, povezane s pridelavo vina, potekajo na območju proizvodnje. Da se ohrani kakovost, zagotovita poreklo in nadzor nad vini, zaščitenimi z ZOP „RUEDA“, ter upošteva dejstvo, da je stekleničenje teh vin ena od ključnih faz za pridobitev lastnosti iz te specifikacije proizvoda, se ta postopek izvaja v polnilnicah vinskih kleti na območju proizvodnje.

Obvezne navedbe

Pravni okvir:

zakonodaja Evropske unije.

Vrsta dodatnega pogoja:

dodatne zahteve za označevanje.

Opis pogoja:

geografsko ime „Rueda“, dopolnjeno z izrazom „Denominación de Origen Protegida“ (zaščitena označba porekla) in/ali njegovo kratico „ZOP“ ali tradicionalnim izrazom „Denominación de Origen“ (označba porekla) namesto „ZOP“ (zaščitena označba porekla);

navedba leta trgatve, razen pri naslednjih vrstah vina: „dorado“, „pálido“ in kakovostno peneče vino (belo vino in vino rosé);

pri kakovostnih penečih vinih je treba obvezno navesti način pridelave.

Neobvezne navedbe

Pravni okvir:

nacionalna zakonodaja.

Vrsta dodatnega pogoja:

dodatne zahteve za označevanje.

Opis pogoja:

— tradicionalni izrazi „CRIANZA“, „RESERVA“ in „GRAN RESERVA“ v pogojih, določenih v posebnih standardih in predpisih ter veljavni zakonodaji;

— navedba v zvezi z načinom pridelave: „ROBLE“ in „FERMENTADO EN BARRICA“ v pogojih, določenih v posebnih standardih in predpisih ter v drugi veljavni zakonodaji;

— tradicionalna izraza „DORADO“ in „PÁLIDO“ le za vrste vina, opredeljene kot take, v skladu s pogoji, določenimi v posebnih standardih in predpisih ter v drugi veljavni zakonodaji.

Neobvezne navedbe (manjše geografske enote)

Pravni okvir:

organ, ki ureja ZOP/ZGO, če ju države članice predvidijo.

Vrsta dodatnega pogoja:

dodatne zahteve za označevanje.

Opis pogoja:

Uporabita se lahko navedba „Vino de pueblo“ in ime geografske enote, ki je manjša od tistih, ki so naštete v točki 4 te specifikacije proizvoda (občine), če najmanj 85 % grozdja, iz katerega je pridelano zaščiteno vino, izvira s parcel v tej občini.

Povezava na specifikacijo proizvoda

www.itacyl.es/documents/20143/342640/PPTA+MOD+PCC+DOP+RUEDA+Rev+2.docx/bc904e60-f463-bac0-40a7-d96f7276ff48

(1) UL L 9, 11.1.2019, str. 2.